जेवरात चोरी करने के आरोप में युवक गिरफ्तार
छत्तीसगढ़राज्य के महासमुंद थाना की पुलिस टीम सब इंस्पेक्टर अशोक यादव के नेतृत्व में चाकुलिया पहुंची। टीम ने चाकुलिया थाना प्रभारी सृष्टिधर महतो एएसआई अरविंद प्रसाद सिंह के सहयोग से नया बाजार रेलवे लाइन के किनारे स्थित बीड़ी पट्टी से युवक राय बाबू सबर (गुलगुलिया) को गिरफ्तार किया है। सब इंस्पेक्टर ने बताया कि महासमुंद थाना क्षेत्र में सोना-चांदी के गहना, नकद समेत दो मोबाइल की चोरी हुई थी। इस मामले में महासमुंद थाना में कांड संख्या 16/2017 भादवि की धारा 380 के तहत मामला दर्ज किया गया था। पुलिस की साइबर टीम द्वारा चोरी हुए मोबाइल के आईईएमआई नंबर से दूसरे सिम का प्रयोग किए जाने के ट्रेस होने पर पुलिस ने राय बाबू सबर को गिरफ्तार किया गया है। इधर पुलिसिया पूछताछ में गिरफ्तार युवक ने बताया कि उक्त मोबाइल टिटलागढ़ में रहने वाले उसके भाई छतीश ने दी थी। पुलिस गिरफ्तार युवक को अपने साथ शालीमार-कुर्ला एक्सप्रेस से लेकर शाम को छत्तीसगढ़ के लिए रवाना हुई।
hin_Deva hin_Deva